*VEGA præsenterer:*

**Længselsfuld indiepop og fantastisk falset fra udkanten af Europa**

*Den walisiske multiinstrumentalist og lyddesigner Novo Amor krydser Nordsøen og giver koncert i Lille VEGA d. 27. oktober.*

I landlige omgivelser bag de walisiske bjerge gemmer den walisiske multi-instrumentalist, sangskriver og producer Ali Lacey sig under aliaset Novo Amor. Hans musik er en længselsfuld blanding af indiepop og folk a la Bon Iver og Iron & Wine.

Hans følelsesladede vokal og de lyde han anvender, ofte formet gennem akustiske eksperimenter, bidrager til at skabe eventyrligt atmosfæriske sange, der både er gribende og uimodståelige. Netop når sangene føles som om de kan stige til vejrs og blæse væk i vinden som frø fra en mælkebøtte, blomstrer de og bygges op i tæt, indhyllende arrangementer. Men ingen aspekter af Laceys lyd er mere elegant end hans bløde, luftige og skrøbelige falset.

Lacey har affærdiget sine tidligste musikalske eksperimenter som smerteligt emo, men i 2013 tilbød han frivilligt at skabe lydsporet til en kammerats film, hvilket gav ham fornyet inspiration til at skrive ny musik under aliaset Novo Amor. Umiddelbart efter begyndte han at trække på sin baggrund som lyddesigner, så han blandede sin fine vokal med guitarer, banjo og forskellige aparte lyde fra et badekar til en gammel haveslange, der bliver ramt af en hammer.

I 2014 udgav det walisiske multitalent debut-ep’en *Woodgate, NY*. I denne periode mødte han også den engelske indiepop-sangskriver og producer Ed Tullett, som han hurtigt knyttede et venskab med. Ud af venskabet voksede et fast musikalsk samarbejde, der ind til videre har båret to singler og et album med sig. Laceys seneste soloprojekt er ep’en *Bathing Beach* og albummet *Heiress*, som er kommet til verden i tæt samarbejde med Ed Tullett.

**Fakta om koncerten:**

Novo Amor (UK)

Lørdag d. 27. oktober kl. 20.00

Lille VEGA, Enghavevej 40, 1674 København V

Billetpris: 130 kr. + gebyr

Billetsalget starter fredag d. 20. april kl. 10.00 via vega.dk og Ticketmaster